Gustavo Rojas Pinilla

Gustavo Rojas Pinilla (Tunja, Boyacá, 1900eko martxoak 12 – Melgar, Tolima, 1975eko urtarrilak 17) kolonbiar militar eta politikaria izan zen. Estatu kolpe bat egin ostean, 1953-1957 bitartean Kolonbiako presidentea izan zen. XX. mendean herrialde horretako diktadore bakarra izan zen.

 Biografia 
Akademia Militarrean ikasketak egin ondoren, ingeniaritzakoak egin zituen. Postako ministro zen 1949an, Estatu Nagusiko buruzagi 1950ean eta Armadako komandante nagusi 1951n.

Laureano Gómez lehendakariaren aurkako estatu-kolpearen buruzagi izan zen 1953an, eta bere burua lehendakari izendatu zuen. 1957. urtean burgesiak bultzatutako estatu-kolpe bati aurre egin behar izan zion, eta azkenik, Espainiara erbesteratu behar izan zuen.

1958. urtean itzuli zen, baina kargu guztiak galdu zituen, 1963an itzuli zitzaizkion arte. 1965ean ANAPO alderdia sortu zuen, eta Kolonbiako lehendakaritza betetzeko hauteskundeetara aurkeztu zen kristau sozialistekin bat eginik, baina ez zuen lortu garaipena.

 Erreferentziak 

Kategoria:Kolonbiako militarrak
Kategoria:Kolonbiako presidenteak
Kategoria:Diktadoreak
Kategoria:Boyacarrak
Kategoria:Gaixotasun kardiobaskularrek hildakoak
Kategoria:Estatu-kolpe bidez boterea eskuratu zuten liderrak
Kategoria:Kolonbiako katolikoak